Document ID: 32003R0600

Kommissionens forordning (EF) nr. 600/2003
af 1. april 2003
om ikke at tildele støtte i forbindelse med oksekød, der er udbudt til salg i forbindelse med den fjerde licitation i henhold til forordning (EF) nr. 219/2003
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1254/1999 af 17. maj 1999 om den fælles landbrugsordning for oksekød(1), senest ændret ved Kommissionens forordning (EF) nr. 2345/2001(2), særlig artikel 28, stk. 2, og
ud fra følgende betragtninger:
(1) Der har i henhold til Kommissionens forordning (EF ) nr. 219/2003 af 4. februar 2003 om salg ved periodisk licitation af oksekød fra visse interventionsorganer til forarbejdning i EF(3) været afholdt licitation for visse mængder oksekød.
(2) I henhold til artikel 9 i Kommissionens forordning (EØF) nr. 2173/79 af 4. oktober 1979 om gennemførelsesbestemmelser for afsætning af oksekød, som interventionsorganerne har opkøbt og om ophævelse af forordning (EØF) nr. 216/69(4), senest ændret ved forordning (EF) nr. 2417/95(5), fastsættes minimumssalgspriserne for kød udbudt til salg ved licitation på grundlag af de modtagne bud.
(3) Der blev ikke i henhold til fjerde licitation indgivet bud inden for tidsfristen i henhold til forordning (EF) nr. 219/2003. Som følge heraf kan der ikke tildeles støtte.
(4) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Oksekød -
UDSTEDT FØLGENDE FORORDNING:
Artikel 1
Der er ikke tildelt støtte i henhold til fjerde licitation, som afholdtes i overensstemmelse med forordning (EF) nr. 219/2003, for hvilken tidsfristen for indgivelse af bud var 25. marts 2003.
Artikel 2
Denne forordning træder i kraft den 2. april 2003.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 1. april 2003.

Labels: 3
17